Kas programmeerijatel on olemas koht, kus nad saavad ukse kinni tõmmata ja segamatult oma tööle keskenduda, eemal mürast, tuuletõmbest ja kõrvalruume rentiva pontsikubaari aroomist? Või on fooniks telefonide pidev helin,  inimeste sisse-välja traavimine, bossi õiendamine sekretäri kallal ja kõrvallauas anekdoote rääkiv kolleeg? Kõrge produktiivsuse tsooni jõudmine võtab vaimset pingutust nõudva töö puhul vähemalt 15 minutit ning iga segaja puhul tuleb nullist alustada. Suur segajate arv päeva jooksul kahandab kõrge produktiivsusega aega mitu korda.